লোকশিল্পের প্রধান ভূ-ভাগ গ্রামাঞ্চল, আর লোকশিল্পীরা প্রধানত শ্রমজীবী মানুষ। গ্রামাঞ্চলের চাহিদা, ইচ্ছা, স্বপ্ন, অভিজ্ঞতা লোকশিল্পের নানা উপাদান। এই শিল্পের কৃৎকৌশল সামান্য। লোকশিল্পকে তিনভাবে চিহ্নিত করা যায়ঃ আধুনিক শিল্পের পূর্ব-অবস্থা বলে; গ্রামীণ শিল্পকর্মের নমুনা বলে; এবং শ্রমজীবী মানুষ কৃষক, ভূমিহীন, সমাজ-অন্ত্যজদের শিল্পকর্ম বলে। তিন অর্থেই লোকশিল্প শাসক শ্রেণীর শিল্পের বিপরীত, পরিশীলিত শিল্পের উল্টো। শিল্প ও সমাজের, বাংলাদেশের লোকজ সংস্কৃতি এবং স্টাবলিশমেন্টের সংস্কৃতির সম্পর্কের নানাধিক অধ্যাপক বোরহানউদ্দিন খান জাহাঙ্গীর বিচার, বিশ্লেষণ, মূল্যায়ণ করেছেন এই গ্রন্থে, ইতিহাস এবং সমকা